อาจารย์ ม.อุบล ยันจัดเสวนา ปฏิรูปการเมือง-เผยทหารเรียกพบพรุ่งนี้
หนึ่งในคณะกรรมการร่วมจัดงานปัดกระแสข่าวมหาลัยห้ามจัด แจงเตรียมทำหนังสือขออนุญาตกองบัญชาการมณฑลทหารบกที่ 22 เผยทหารเชิญพบพรุ่งนี้10 ก.พ. 2558 กรณีมีกระแสข่าวว่ามหาวิทยาลัยอุบลราชธานียกเลิกงานเสวนา การปฏิรูปทางการเมือง เพื่อความงาม ความเจริญ และความเป็นธรรม ซึ่งเป็นหนึ่งในกิจกรรมของฐิติพล ภักดีวานิช รองคณบดีฝ่ายบริหาร คณะรัฐศาสตร์ มหาวิทยาลัยอุบลฯ ในฐานะกรรมการร่วมจัดงานฯ ให้สัมภาษณ์ ประชาไท ว่า ยืนยันจัดงานเสวนาดังกล่าว โดยมหกรรมวิชาการดังกล่าวเป็นโครงการที่มหาวิทยาลัยอนุมัติแล้วฐิติพล กล่าวว่า มหกรรมวิชาการทางสังคมศาสตร์แห่งชาติเป็นงานที่คณะรัฐศาสตร์ ม.อุบลฯ จัดขึ้นเป็นประจำทุกปี โดยเป็นส่วนหนึ่งของงานวันรัฐธรรมนูญ งานดังกล่าวเป็นการทำกิจกรรมกับโรงเรียนมัธยมในจังหวัด มีกิจกรรม อาทิ งานเสวนา ประกวดวาดภาพระบายสี และตอบปัญหาวิชาการเขากล่าวว่า ส่วนที่มีประเด็นอาจเพราะมีชื่อ อ.เกษียร เตชะพีระกับ อ.วรเจตน์ ภาคีรัตน์ เป็นวิทยากรในช่วงเสวนา อย่างไรก็ตาม เมื่อช่วงเช้าที่ผ่านมา กองบัญชาการมณฑลทหารบกที่ 22 ได้รับทราบกิจกรรมนี้ในหลักการแล้วและขอส่งคนเข้าร่วมเวที ทางมหาวิทยาลัยฯ กำลังจะส่งหนังสือเป็นทางการเพื่ออนุญาตอีกครั้งหนึ่งฐิติพล ระบุว่า ล่าสุด บ่ายวันนี้ ได้รับโทรศัพท์แจ้งว่า ทหารเชิญเข้าพบในวันพรุ่งนี้เวลา 9.00 น. โดยจะพบกับ ผบ.มณฑลทหารบกที่ 22 พร้อมให้นำโปสเตอร์โปรโมทงานและจดหมายขออนุญาตเข้าไปด้วยอนึ่ง โปสเตอร์ดังกล่าวมีภาพวิทยากร ภาพทหารถือปืน และข้อความแปรอักษรจากงานฟุตบอลประเพณีจุฬาฯ-ธรรมศาสตร์เมื่อวันเสาร์ที่ผ่านมา ข้อความว่า เมื่อไหร่จะคืน ซึ่งฐิติพลระบุว่า มีผู้จัดทำขึ้นเพื่อโปรโมทในเฟซบุ๊กแต่ไม่ได้มีการนำไปติดประกาศในมหาวิทยาลัย
หนึ่งในคณะกรรมการร่วมจัดงานปัดกระแสข่าวมหาลัยห้ามจัด แจงเตรียมทำหนังสือขออนุญาตกองบัญชาการมณฑลทหารบกที่ 22 เผยทหารเชิญพบพรุ่งนี้ 10 ก.พ.
การเซ็นเซอร์,ฐิติพล ภักดีวานิช,มหาวิทยาลัยอุบลราชธานี,เสวนา